Aalborgs Stifts Adresseavis, 1826-10-07
Portugal og Spanien. J den sydvestlige Deel af Europa trækker et Uveir op, som maaskee kan drage vigtige Følger efter sig. Den frie Statsforfatning, som er bleven Portugal til Deel, er og har stedse været en Torn i Øiet paa det nu herskende Parti i Spaniens Ministerium, og dets Tilhængere følge stedse ethvert af dets Vink. Ved Cabaler, der maaskee ikke oprindeligen hidrørte fra Spanien, men som dog idet Mindste fik Næring i Spanske Grændseprovindser, avledes nogle anticonstitutionelle Sammenrottelser i Portugals Udprovindser, navnligen i Tras os montes og i Alemtejo, hvor noget Krigsfolk lod forlokke sig til i Masse at rømme over paa Spansk Grund, men af hvilke dog de fleste strax kom tilbage, ligesom og endeel hvervet Rapssammen, der i Lissabon tjente som ridende Gensdarmer, prøvede paa at plante Oprørsfanen, hvilket dog aldeles mislykkedes for dem. De arme Portugiser, som ved denne Lejlighed kom over til Spanien, hvor de lovede sig Guld og grønne Skove, fik der saa liden Understøttelse, at hvo der ikke vilde sulte ihiel, maatte finde sig i, enten strax at vende tilbage til Portugal, eller indtræde i den geistlige Stand og blive Munk, thi Klosterne ere de eneste Jndretninger i Spanien, hvor der for Tiden er fuldt op for Alle og Enhver, som melder sig. Nu har imidlertid Bladet vendt sig og nu er det Spaniolerne, som corpsviis gaae over til Portugal. Begyndelsen gjorde Besætningen i Olivenza, som, bestaaende af Hestfolk, sadlede op og red over Grændsen. En SecondLieutenant blev før Afmarsen rigtignok saaledes knuget af Samvittigheden, at han ikke kunde undlade at melde Forræderiet for Regimentschefen, som da og kom til Folkene og med grædende Taarer tiggede dem om at bie, lovende i Kongens Navn fuldkommen Tilgivelse for deres strafbare forehavende. Men en Eskadronschef, som stod i Spidsen, for Rømningsmændene, svarede, at det jo sagtens gjorde ham og alle hans Medfølgere smerteligen ondt, at maatte forlade en saadan pæn, vakker Chef, men det kunde nu engang ikke blive anderledes, da de hverken fik Kost eller Løn, og da de haabede at blive bedre behandlede fra den Portugisiske Regerings Side, saa havde de besluttet at søge Tjeneste derovre. Da Kongen af Spanien fik denne Bortrømning at vide, befalede han strax, at Corpset skulde være opløst, hviket nu allerede var skeet factisk, og hvad Lieutenanten betraf, som havde været Angiver, da befalede Kongen, at han skulde være casseret af Armeen, nemlig fordi han ikke før havde gjort Angivelse. Men det var kuns en Begyndelse: Saasnart Sligt rygtedes andensteds, gjorde Folk sig ogsaa der gale, og fra Fæstningen Badajos ere flere Corpser af forskellige Vaabenarter allerede gangne over Grandsen. Fra Cindad Rodrigo er ligeledes et Antal Tropper gaaet over Landgrændsen, fra Placencia og andre Stæder ligesaa, og selv i Hjertet af Spanien, lige i Omegnen af Madrid, sætte Tropperne, endog Garden, sig i Mars mod Portugal for der at tage Tjeneste. Fra den velbefolkede Provinds Galicien har den høistcommanderende General skrevet ind til Regeringen, at hvis han ikke strax faaer Penge til at betale sine underhavende Folk deres resterende Lønninger med, og mere Mandskab, af troere Sind, til at holde dem i Ave med, saa har han inden saare stakket Tid ikke en Mand meere under sin Commando, saadan Lyst visse Galegerne til at drage ind i det lykkeligere Naborige. - Portugal har ved Anordning om Oprettelse af en Legion Udlændinger, bestaaende af adskillige Regimenter, lettet disse indvandrende Spaniere, Lejligheden til strax at kunne finde Underhold, men ogsaa herved, især om bemeldte Legion, som Ordet gaaer i Spanien, skulle komme under Commando af Bussemanden Juan Espos y Mina, givet skjællig Anledning til en Krig med Spanien, som dette ikke i sin usle hjælpeløse Tilstand nu er mægtig til at føre. - Jøvrigt hersker i hele Spanien samme Regeringsløshed overalt, som sædvanligt, og Enhver, som har Magten, misbruger den til at undertrykke den Svagere. - J Portugal lader Prindsesse Regentinden alvorligen afstraffe alle de i de nylige Oprørsforsøg Skyldigbefundne.